פרשת טראמפ–אוקראינה

פרשת טראמפ–אוקראינה (באנגלית: Trump–Ukraine controversy) היא פרשה פוליטית מתמשכת בארצות הברית. הפרשה נוגעת לנשיא ארצות הברית לשעבר דונלד טראמפ ולגורמים בכירים בממשלו שלטענת חושף שחיתות, שידלו לכאורה התערבות זרה בבחירות בארצות הברית לטובתו האישית והפוליטית של טראמפ. בעקבות הפרשה, פתחו חברי בית הנבחרים של ארצות הברית מטעם המפלגה הדמוקרטית, המהווים את רוב חברי הבית, בהליכי הדחה נגד טראמפ בגין ניצול כוח לרעה וחשדות נוספים, בהובלת 6 ועדות שונות. בית הנבחרים העלה את טראמפ למשפט הדחה בסנאט, בו הוא זוכה בהצבעה לפי קווים מפלגתיים כמעט לחלוטין. עיקרי ההאשמות בפרשה מתמקדים בנושאים שהועלו ממסמכו של חושף השחיתות בו מתוארים ניסיונות לכאורה של הנשיא טראמפ ואנשים מטעמו לשדל את אוקראינה ומדינות זרות נוספות לחקור האשמות שחיתות כנגד משפחתו של ג'ו ביידן, יריב פוליטי של טראמפ, ולפגוע במאמצי החקירות כנגד המעורבות הרוסית בבחירות לנשיאות ארצות הברית שנערכו ב-2016. בלב ניסיונות ההשפעה של ממשל טראמפ על ממשלת אוקראינה עומד סיוע כספי ביטחוני על סך 400 מיליון דולרים שהובטחו לממשלת אוקראינה אך עוכבו על ידי טראמפ בלי מתן סיבה מספקת. לאחר מכן מספר שיחות התקיימו בין הבית הלבן וממשלת אוקראינה ששיאם בשיחת טלפון בין דונלד טראמפ ונשיא אוקראינה, וולודימיר זלנסקי, בה טראמפ ניצל לרעה לכאורה את כוחו בכך שביקש מזלנסקי לפתוח בחקירה נגד בנו של ג'ו ביידן. בנוסף, מואשם ממשל טראמפ בכך שהשתמש במערכת מסווגת ביותר שנועדה למסמכים הנוגעים בביטחון המדיני והצבאי של ארצות הברית כדי לאחסן מסמכים פוליטיים שלא שייכים למערכת זו, וגם בכך לכאורה ניצל לרעה את כוחו. בסופו של דבר לא הוצגו ראיות כלשהן לתמוך בטענות כנגד טרמאפ[דרוש מקור]. המחלוקת פרצה לתודעה עם דיווח של חושף שחיתות לפיו טראמפ ביקש מנשיא אוקראינה וולודימיר זלנסקי ביולי 2019 לחקור את סגן נשיא ארצות הברית לשעבר ג'ו ביידן, יריבו הפוטנציאלי של טראמפ בבחירות לנשיאות 2020, ואף את בנו האנטר ביידן ואת החברה "קראוד סטרייק" (CrowdStrike), ולדון בעניינים אלה עם פרקליטו האישי של טראמפ רודי ג'וליאני ועם התובע הכללי של ארצות הברית ויליאם בר. טענות אלה אושרו באופן חלקי בסיכום ערוך של תמליל השיחה שפרסם הבית הלבן. חושף השחיתות האלמוני טען כי השיחה בין טראמפ לזלנסקי הייתה חלק ממערכה רחבה יותר של טראמפ, ממשלו וג'וליאני, שמטרתה ללחוץ על אוקראינה לחקור את בני משפחת ביידן, מה שככל הנראה הוביל את טראמפ להורות לסגן הנשיא מייק פנס לבטל את ביקורו באוקראינה ולהקפיא סיוע חוץ כלכלי לקייב. בנוסף, חושף השחיתות טען כי רישומי השיחה של טראמפ וזלנסקי הועברו ממערכת נגישה יותר בה בדרך כלל מאוחסנים תמלילי שיחות הטלפון של הנשיא, למערכת השמורה לסודות הרגישים ביותר של ממשלת ארצות הברית. בהמשך אישר הבית הלבן כי תיעוד של אותה שיחה אכן אוחסן במערכת מוגבלת מאוד. לאחר פרוץ הפרשה, התקשורת דיווחה כי ממשל טראמפ הגביל גם את הגישה לרישומי השיחות של טראמפ עם המנהיגים של אוסטרליה, הרפובליקה העממית של סין, ערב הסעודית ורוסיה. לאחר מכן נחשף כי אחסון השיחות במערכת השמורה לסודות רגישים נובע מסיבות פוליטיות ולא מטעמי ביטחון לאומי, שהם הסיבות התקפות היחידות לשימוש בשרת כזה. תלונת חושף השחיתות הוגשה ב-12 באוגוסט 2019, ולפי דיווחים שונים באמצעי התקשורת מדובר בקצין מסוכנות הביון המרכזית שדיווח לבית הלבן. התלונה שוחררה בסופו של דבר לוועדת המודיעין של הסנאט של ארצות הברית ב-25 בספטמבר 2019, והנוסח המתוקן של התלונה פורסם למחרת. ב-6 באוקטובר 2019 הודיע עורך הדין מארק ס. זייד על גורם מודיעיני נוסף שהגיש תלונה נגד טראמפ בעקבות שיחתו עם נשיא אוקראינה זלנסקי. אותו גורם מודיעיני בעל ידע ממקור ראשון שוחח עם המפקח הכללי של קהילת המודיעין האמריקאית אך טרם יצר קשר עם ועדות הקונגרס המעורבות בחקירה. שידולו של טראמפ להתערבות זרה - לכאורה - הניע את יו"ר ועדת הבחירות הפדרלית אלן וינטראוב לחזור ולהדגיש כי "זה לא חוקי לשדל, לקבל או להסכים לכל דבר בעל ערך מאזרח זר בקשר לבחירות בארצות הברית". טראמפ הכחיש את כל ההאשמות המיוחסות לו בפרשה. הוא אישר כי הקפיא סיוע לאוקראינה, תוך שהוא מנמק סיבה זו בסתירות: תחילה טען שהוא בלם את הסיוע בגלל שחיתות באוקראינה, אולם מאוחר יותר נימק את עצירת הסיוע משום שמדינות אחרות, כולל כאלה באירופה, לא תורמות מספיק סיוע לאוקראינה כמו ארצות הברית. טראמפ מתח ביקורת שוב ושוב על חושף השחיתות, חיפש מידע אודותיו וקרא לחשוף את המקורות של אותו חושף שחיתות. באוקטובר 2019, לאחר שהזכיר כי לארצות הברית "כוח אדיר" במלחמת המסחר עם סין, האיץ טראמפ באופן פומבי באוקראינה וסין לחקור את בני משפחת ביידן. נכון לאוקטובר 2019 לא הובאו כל ראיות לאף אחת מההאשמות בהן מואשמים ג'ו ביידן ובנו, על ידי טראמפ. תאוריות קונספירציה מרובות התפשטו ביחס לאוקראינה, משפחת ביידן, חושף השחיתות והתערבות רוסיה בבחירות לנשיאות ארצות הברית ב-2016. תאוריות אלה הופצו על ידי טראמפ עצמו, על ידי תומכיו ועל ידי התקשורת הימנית. ערך מורחב – התערבות רוסיה בבחירות לנשיאות ארצות הברית ב-2016 החל מהבחירות לנשיאות ב-2016, בהן נבחר דונלד טראמפ לנשיאות ארצות הברית, הואשמו טראמפ ואנשיו על ידי מתנגדיהם בשיתוף פעולה עם מדינות זרות במטרה לנצח בבחירות. קהיליית המודיעין של ארצות הברית של אמריקה הגיעה למסקנה רשמית כי "ממשלת רוסיה התערבה בבחירות בארצות הברית ב-2016". וציינה כי "פוטין וממשלת רוסיה פיתחו העדפה ברורה לנשיא הנבחר דונלד טראמפ". טראמפ, בני משפחתו והקמפיין שפעל לבחירתו לנשיאות הואשמו על ידי גורמים שונים כי שיתפו פעולה במודע עם רוסיה כדי לשבש ולהטות את תוצאות הבחירות בארצות הברית. בהמשך להאשמות, מונה רוברט מולר כתובע מיוחד במטרה לחקור את ההאשמות. במהלך החקירה הוגשו כתבי אישום נגד בכירים בממשל טראמפ שאף הורשעו, אך עם הגשת הדו"ח הסופי במרץ 2019, נקבע כי אמנם רוסיה התערבה בבחירות, אך לא נמצאו ראיות לקנוניה של קמפיין טראמפ עם רוסיה. במהלך הבחירות לנשיאות ב-2016 אף קרא בפומבי לרוסיה לפרוץ למחשבי הקמפיין לבחירת היריבה שלו, הילרי קלינטון. בריאיון לרשת ABC ביוני 2019, מספר חודשים לפני חשיפת הפרשה, ציין טראמפ כי ישמח לקבל סיוע ממדינות זרות וציין כי "...אם מישהו יתקשר ממדינה - נורווגיה - יש לנו מידע על היריב שלך, או, אני חושב שאני ארצה לשמוע את זה". בנו הצעיר של ג'ו ביידן, האנטר ביידן, מונה ב-18 באפריל 2014 כעורך דין עבור חברת בוריסמה אחזקות (אנ'), אליה הצטרף כבר ב-13 במאי 2014 כחבר דירקטוריון. בעלי החברה, מיקולה זלוצ'בסקי (אנ'), אוליגרך אוקראיני ששימש גם כשר האקולוגיה והמשאבים הטבעיים, היה תחת חקירה של התובע הכללי של אוקראינה החל מ-2012 באשמת הלבנת הון, העלמת מס ושחיתות. החקירה הסתיימה ב-2017 ללא אישומים נגד זלוצ'בסקי או החברה שבבעלותו. ב-2015 מונה לתובע הכללי ויקטור שוקין (אנ') והמשיך את התביעה כנגד זלוצ'בסקי. גורמים בינלאומיים רבים, ביניהם ממשל אובמה, טענו כי שוקין לא השקיע את מירב המאמצים בלרדוף אחר השחיתות הפוליטית באוקראינה. שוקין הואשם בהגנה על האליטה הפוליטית המושחתת במדינה ונטען כי הוא "מכשול למאמצי נגד שחיתות". נציג ממשל אובמה לטיפול במשבר באוקראינה, ג'ו ביידן, שנשלח כדי להוביל את מאמצי השיקום של המדינה לאחר היברומאידאן, פעל להדחתו של התובע ואף הכריז כי ממשלת ארצות הברית תעניק למדינה סיוע בדמות הלוואה על סך מיליארד דולרים אך התנה זאת במספר תנאים, בין היתר שהתובע הכללי שוקין יודח מתפקידו. אף שביידן הוביל את מאמצי ממשלת ארצות הברית בשיקום אוקראינה וטיפול בשחיתות בה, ממשלות עולמיות רבות התייחסו בדבר השחיתות וציינו את התובע שוקין כגורם בעייתי בהיבט זה. ב-2016, קרן המטבע העולמית ציינה את שמו של שוקין כדמות שנדרש לפטר על מנת לאפשר טיפול בשחיתות במדינה. כאמור, בין השנים 2013 - 2014 במקביל למלחמת האזרחים באוקראינה, היה ג'ו ביידן נציגו המרכזי של הבית הלבן באוקראינה והגיע במגע עם בכירים רבים בממשלה במדינה. המעורבות של ביידן במדינה במקביל לעסקיו הפרטיים של בנו במסגרת חברת בוריסמה אחזקות מהווים מוקדם הובילו לשאלות בדבר שחיתות מצד שניהם. ממשל טראמפ ציין את השתלשלות האירועים באוקראינה כראיה לשחיתות מצידם של ג'ו ביידן ובנו, שלטענתם, פעלו להדחתו של התובע הכללי שוקין במטרה לעצור את החקירה נגד בוריסמה אחזקות. גורמים שונים, ביניהם התובע הכללי של אוקראינה, זיכו את בני משפחת ביידן מההאשמות שיוחסו להם. במסגרת החקירה שניהל התובע המיוחד רוברט מולר נגד הקמפיין של טראמפ הואשם פול מנפורט, ששימש כמנהל הקמפיין של טראמפ ב-2016, במספר אישומים הנוגעים בעבודתו החל מ-2006 כיועץ פוליטי ולוביסט עבור ממשלתו של נשיא אוקראינה לשעבר, ויקטור ינוקוביץ', לפני הדחתו בבחירות ובריחתו לרוסיה בעקבות אירועי יברומאידאן. בין החשדות נגד מנפורט עלה החשש כי במקביל לשירותו כמנהל הקמפיין של טראמפ, שימש כיועץ לראשי מדינות זרים אך גם היה חייב סכומי כסף גדולים לאוליגרכים רוסים כתוצאה מעבודתו כיועץ, וכי חוב זה עלול היה להוביל לשחיתות מצידו של מנפורט. האישום, שהוגש ב-27 ביוני 2017, האשים את מנפורט ושותפיו בקשירת קשר נגד ארצות הברית, הלבנת הון והשתמטות ממס והציג מסמכים המעידים כי החברה שבבעלות מנפורט קיבלה 17 מיליון דולר מממשלת אוקראינה בין השנים 2012 ו-2014. מנפורט הורשע ב-22 באוגוסט 2018 בשמונה סעיפים של עבירות כלכליות, בהן העלמות מס, והוטלו עליו 4 שנות מאסר וקנס בסך 50 אלף דולרים. תומכיו של טראמפ טענו כי בין הראיות שהוצגו במשפט נגד מנפורט וסייעו להרשיעו הגיעו מממשלת אוקראינה ונחשפו בעקבות בקשה של חברי סנאט מהמפלגה הדמוקרטית למסור מידע בדבר מעורבותו של מנפורט באוקראינה. הבקשה בוצעה לכאורה באמצעות מכתב שנשלח בשנת 2018 מטעם חברי הסנאט הדמוקרטים, רוברט מננדז, דיק דורבין ופטריק ליהי, לתובע הכללי של אוקראינה. המכתב נשלח ב-4 במאי 2018 בעקבות דיווח של עיתון הניו יורק טיימס שטען כי 4 מהחקירות נגד מנפורט שמתקיימות באוקראינה מעוכבות במיוחד עקב רצונות ממשלת אוקראינה לרצות את ממשל טראמפ שהתנגד לפעילות החקירה של מולר. המכתב עצמו שואל את התובע הכללי שלוש שאלות: האם משרד התובע עשה צעדים להגביל את שיתוף הפעולה עם החקירה שנערכת על ידי התובע המיוחד, רוברט מולר, ואם כן מדוע? האם מישהו ממשל טראמפ או מישהו שפועל עצמאית, עודד את ממשלת אוקראינה או פקידים ממערכות אכיפת החוק לא לשתף פעולה עם החקירה שנערכת על ידי התובע המיוחד? האם החקירה שנערכת על ידי התובע המיוחד עלתה בשיח כלשהו שהתקיים בין הממשלה האוקראינית לבכירים בארצות הברית, כולל פגישתו של הנשיאים טראמפ ופרושנקו בניו יורק ב-2017? 22 בפברואר - נשיא אוקראינה ויקטור ינוקוביץ' מודח מתפקידו במסגרת אירועי היברומאידאן ובורח לרוסיה. ינוקוביץ' הגיע לתפקיד הנשיא, בין היתר, בעזרת ייעוץ שקיבל מפול מנפורט. מיד לאחר הדחתו, מתחילה ממשלת אוקראינה החדשה בחקירה רחבה בדבר שחיתות במדינה. 13 במאי - האנטר ביידן, בנו של סגן נשיא ארצות הברית ג'ו ביידן, ממונה לחבר דירקטוריון בחברת בוריסמה אחזקות שבבעלות האוליגרך מיקולה זלוצ'בסקי, שנמצא באותו הזמן תחת חקירה ממשלתית במסגרת חקירת השחיתות הרחבה במדינה. 25 במאי 2014 - פטרו פורושנקו נבחר כנשיא אוקראינה. 10 בפברואר - ויקטור שוקין ממונה כתובע הכללי של אוקראינה. 24 בספטמבר - שגריר ארצות הברית לאוקראינה מאשים את שוקין כי לא פועל מספיק לרדוף את השחיתות במדינה וקורא לו "מכשול למאמצי נגד שחיתות". 8 באוקטובר - עוזרת שרת החוץ של ארצות הברית מציינת בעדות כי "יש להמציא מחדש את משרד התובע הכללי (באוקראינה) כמוסד שישרת את האזרחים של אוקראינה במקום מוסד שמרמה אותם.". 8 בדצמבר - בפגישה בקייב, אומר ג'ו ביידן לבכירי ממשל אוקראינים כי עליהם להדיח את שוקין או שיפסידו יותר ממיליארד דולרים בכספי סיוע. 10 בפברואר - קרן המטבע הבינלאומית מאיימת לעצור את תוכנית הסיוע הכלכלית הבינלאומית לאוקראינה אלא אם המדינה תטפל בבעיית השחיתות בה, מאשימים בכך את שר הכלכלה האוקראיני, ראש ממשלתה והתובע הכללי, ויקטור שוקין, במאמצים לעצור את הרפורמות בשחיתות השלטונית. 11, 19 בפברואר - ג'ו ביידן מדבר בטלפון עם נשיא אוקראינה, פטרו פורושנקו, ומדגיש את החשיבות בטיפול בשחיתות באוקראינה. 29 במרץ - ויקטור שוקין, התובע הכללי של אוקראינה, מודח מתפקידו על ידי הפרלמנט האוקראיני. באותו יום, פול מנפורט ממונה כיו"ר הקמפיין לנשיאות של דונלד טראמפ. 14 באפריל - ביידן מדבר שוב עם נשיא אוקראינה, בירך על ההתקדמות בטיפול בשחיתות במדינה וציין את החשיבות במינוי תובע כללי חדש. 12 במאי - יורי לוצנקו ממונה כתובע כללי של אוקראינה במקומו של שוקין. 20 ביוני - מנפורט ממונה כמנהל הקמפיין של טראמפ אחרי פיטור המנהל הקודם. 14 באוגוסט - בכירים אוקראינים חושפים כי מנפורט קיבל תשלומים בסכום של מיליוני דולרים שלא דווחו מהמפלגה הפוליטית של נשיא אוקראינה לשעבר, ויקטור ינוקוביץ'. 19 באוגוסט - מנפורט מפוטר מקמפיין הבחירות של דונלד טראמפ. 8 בנובמבר - דונלד טראמפ נבחר כנשיא ארצות הברית. 12 בינואר - חקירת השחיתות נגד חברת בוריסמה אחזקות נסגרת. 21 באפריל - בריאיון לסוכנות הידיעות AP, טראמפ טוען כי חברת סייבר אוקראינית הייתה מעורבת במאמץ להאשים את רוסיה בהאשמות כזב בדבר מעורבותה בבחירות לנשיאות ארצות הברית ב-2016. בהאשמתו טראמפ טען כי המפלגה הדמוקרטית שכרה את שירותי החברה כדי למנוע מה-FBI לחקור את שרתי המפלגה. טראמפ יציין את התיאוריה שוב בריאיון לוושינגטון אקזמינר ב-28 באפריל. 2 במאי - מדווח בעיתון הניו יורק טיימס כי בכירים בממשלת אוקראינה החליטו לעצור את שיתוף הפעולה עם חקירתו של רוברט מולר. בארצות הברית נטען כי מהלך זה נועד לרצות את ממשל טראמפ שהתנגד לחקירה. 4 במאי - שלושה חברי סנאט מהמפלגה הדמוקרטית, רוברט מננדז, דיק דורבין ופטריק ליהי, שולחים מכתב לתובע הכללי של אוקראינה, יורי לוטסנקו, בבקשה להסביר את ההחלטה ומבקשים ממנו להמשיך לשתף פעולה עם החקירה. דצמבר 2018 - רודי ג'וליאני, עורך הדין הפרטי של טראמפ, נפגש עם התובע הכללי של אוקראינה לשעבר, ויקטור שוקין. ינואר 2019 - רודי ג'וליאני, עורך הדין הפרטי של טראמפ, נפגש עם התובע הכללי של אוקראינה המכהן, יורי לוצנקו. 18 באפריל - דו"ח מולר מפורסם. 21 באפריל - וולודימיר זלנסקי נבחר כנשיא אוקראינה עם 73% מהקולות. מאי - רודי ג'וליאני, עורך הדין הפרטי של טראמפ, נפגש בפריז עם התובע האוקראיני לענייני שחיתות ומפציר בו לפתוח מחדש את החקירה נגד חברת בוריסמה אחזקות. עמיתים של ג'וליאני נפגשו באותו זמן עם בכירים מממשלת אוקראינה. 9 במאי - בריאיון לעיתון הניו יורק טיימס ג'וליאני מספר שהוא מתכוון לנסוע לאוקראינה כדי לדחוף לחקירות משום ש"המידע יעזור מאוד ללקוח שלי, וייתכן כי יעזור גם לממשלה שלי.". אחרי שהנסיעה המתוכננת שלו לאוקראינה עוררה סערה, ג'וליאני ביטל את הנסיעה. אמצע מאי - חושף השחיתות שומע לראשונה על דאגות בממשל בדבר הנזק החוקי שפעילויותיו של ג'וליאני באוקראינה עלולות לגרום. חושף השחיתות שומע כי בכירים בממשל, ביניהם שגריר ארצות הברית לאיחוד האירופאי דיברו עם ג'וליאני במטרה "למזער נזקים" ולטפל בסתירות בין המסרים שקיבלו הבכירים באוקראינה ממשרד החוץ מחד ומג'וליאני מאידך. באותו פרק זמן נאמר לחושף השחיתות כי שיחת הטלפון לכשתתקיים בין הנשיא טראמפ לנשיא זלנסקי תתקיים רק אם יורגש כי זלנסקי מוכן לשתף פעולה עם הנושאים שהעלה ג'וליאני בפומבי. 16 במאי - התובע הכללי של אוקראינה, יורי לוצנקו, אומר בפומבי כי אין ראיות לשחיתות מצידם של ג'ו ביידן ובנו. 23 במאי - ממשל טראמפ מעדכן את בית הנבחרים כי הוא מתכוון להעביר את כספי הסיוע המיועדים לאוקראינה. 13 ביוני - בריאיון לרשת ABC, מציין דונלד טראמפ שלא יתנגד לסיוע בבחירות ממדינה זרה. באותו יום מפרסמת אלן ויינטראוב, יו"ר ועדת הבחירות הפדרלית בארצות הברית, בחשבון הטוויטר הפרטי שלה ציוץ המסביר מדוע סיוע כזה כפי שתיאר טראמפ הוא בלתי חוקי. 18 ביולי - דונלד טראמפ מחליט לעצור מעבר 400 מיליון דולרים מכספי הסיוע לאוקראינה בטענה שהסיבה היא השחיתות במדינה. טענה שחושף השחיתות סותר בתלונתו ואף טוען כי נעשתה במטרה להגדיל את הלחץ שמופעל על נשיא אוקראינה וולודימיר זלנסקי לשתף פעולה עם דרישותיו של טראמפ לסיוע בבחירות לנשיאות ארצות הברית ב-2020. 25 ביולי - טראמפ מקיים שיחת טלפון עם זלנסקי, בה ביקש מהנשיא "עזרה בחקירה של ביידן". אחרי ה-25 ביולי - חושף השחיתות כותב בתלונתו כי הוא למד בתקופה זו ממספר פקידים בממשל ארצות הברית שהבכירים ביותר בבית הלבן התערבו כדי למנוע הפצה של תמלילי השיחה. חושף השחיתות טוען כי פעולות אלו מראות כי הבכירים הבינו את חומרת המעשים שלהם. הוא טוען כי נאמר לו על ידי פקידים כי הונחו להעביר את התמליל מארכיון המסמכים הרגיל ולהעבירו למערכת אלקטרונית אחרת שנועדה להחזיק את המסמכים הסודיים ביותר בממשל. בנספח מסווג, החושף מציין כי זו אינה הפעם הראשונה שהממשל השתמש במערכת הזו כדי לאחסן מסמכים רגישים פוליטית אך שאינם רגישים ביטחונית, זאת בניגוד לחוק האמריקאי. 12 באוגוסט - חושף השחיתות מגיש תלונה בעילום שם. התלונה נמצאת אמינה ומוגדר כ"עניין דחוף". 11 בספטמבר - ממשל טראמפ מעביר את הכספים שהוחזקו לממשלת אוקראינה. 25 בספטמבר - בהתאם להבטחה שפורסמה יום לפני, הבית הלבן מפרסם את תמליל השיחה בין דונלד טראמפ לוולודימיר זלנסקי הליך ההדחה של דונלד טראמפ מדיה וקבצים בנושא פרשת טראמפ–אוקראינה בוויקישיתוף פרשת טראמפ–אוקראינה, באתר אנציקלופדיה בריטניקה (באנגלית) תמליל השיחה בין טראמפ לזלנסקי (מתורגם מאנגלית), באתר ויקיטקסט פזית רבינא, ‏המצור הולך וסוגר על טראמפ, בעיתון מקור ראשון, 6 באוקטובר 2019 התמלול הערוך של שיחת הטלפון בין טראמפ וזלנסקי, באתר ויקישיתוף גיא אלסטר‏, כל מה שצריך לדעת על פרשת ביידן-אוקראינה - ועל הסיכוי שטראמפ יודח, באתר וואלה, 27 בספטמבר 2019 שגיאות פרמטריות בתבנית:יוטיוב 'סוג: כתבתו של יואב זהבי' אינו ערך חוקי בדרך להדחה? תמלילי השיחה שעלולים לסבך את טראמפ, כתבתו של יואב זהבי בערוץ "כאן חדשות", באתר יוטיוב (אורך: 2:32), 25 בספטמבר 2019 סוכנויות הידיעות, "טראמפ שוב מבקש ממדינה זרה עזרה בבחירות", באתר ynet, 21 בספטמבר 2019 נתן גוטמן, יו"ר בית הנבחרים פלוסי: "נתחיל בהדחה"; טראמפ: "ציד מכשפות", באתר כאן – תאגיד השידור הישראלי, 25 בספטמבר 2019 קורטני סאברמיניאן וטום ונדון ברוק, Former CIA Director: 'Lock down' of Trump's Ukraine call a sign 'they were at least thinking of a cover-up', באתר USA Today‏, 26 בספטמבר 2019 (באנגלית) Ynet, נחשף תמליל שיחת "אוקראינה גייט" של טראמפ, באתר כלכליסט, 25 בספטמבר 2019 הניו יורק טיימס, דיווח: טראמפ הורה להקפיא סיוע צבאי לאוקראינה לפני שדרש ממנה לחקור את ביידן, באתר הארץ, 24 בספטמבר 2019 סוכנויות הידיעות‏, הסתבכות חדשה של טראמפ: "ניסה לשכנע את רה"מ אוסטרליה לסייע בחקירת מולר", באתר וואלה, 1 באוקטובר 2019 ניו יורק טיימס ורויטרס, טראמפ ביקש בפומבי מסין לחקור את ביידן ובנו: לאיש אין ספק שהם מושחתים, באתר הארץ, 3 באוקטובר 2019 פמלה בראון, קווין ליפטק וג'ים סקיוטו, White House restricted access to Trump's calls with Putin and Saudi crown prince, באתר CNN‏, 28 בספטמבר 2019 (באנגלית) "המתלונן נגד טראמפ: קצין CIA שהוצב בבית הלבן", באתר ynet, 27 בספטמבר 2019 אוריאל בארי, ‏פרשת "אוקראינה גייט": תלונה נוספת נגד טראמפ, באתר "סרוגים", 6 באוקטובר 2019 ג'יימס גורדון מיק ואן פלהטרי, 2nd whistleblower comes forward after speaking with IG: Attorney, באתר ABC News‏, 6 באוקטובר 2019 (באנגלית) אוורט בורגס, Trump praises 'honorable' Portman for corroborating Ukraine aid story, באתר פוליטיקו, 2 באוקטובר 2019 (באנגלית) רן דגוני, ‏הספין של טראמפ? קורא לסין לחקור את ג'ו ביידן ובנו האנטר, באתר גלובס, 3 באוקטובר 2019 אד פילקינגטון, Five fantasies Trump is pushing about the Ukraine scandal – and the truth, באתר הגרדיאן, 30 בספטמבר 2019 (באנגלית) Ryan, Missy; Nakashima, Ellen; DeYoung, Karen (29 בדצמבר 2016). "Obama administration announces measures to punish Russia for 2016 election interference". The Washington Post. נבדק ב-30 בדצמבר 2016. {{cite news}}: (עזרה) "Intelligence Report on Russian Hacking". The New York Times. 6 בינואר 2017. p. 11. נבדק ב-8 בינואר 2017. {{cite news}}: (עזרה) Blake, Aaron. "The 11 most important lines from the new intelligence report on Russia's hacking". The Washington Post. נבדק ב-7 בינואר 2017. {{cite news}}: (עזרה) Special counsel Robert Mueller is investigating Donald Trump for possible obstruction of justice, officials say, וושינגטון פוסט, 14 ביוני 2017 החבל מתהדק: חקירת קשרי טראמפ עם רוסיה: אישומים נגד בכיר לשעבר במטה הבחירות., באתר דבר העובדים בארץ ישראל, 31 באוקטובר 2017 עמרי נחמיאס‏, מקורב נוסף: מנהל הקמפיין לשעבר של טראמפ הורשע ב-8 אישומים, באתר וואלה, 28 באפריל 2018 AP, תמה חקירת "רוסיה גייט": הוגש דו"ח התובע מולר, באתר ynet, 23 במרץ 2019 דו"ח מולר: אין ראיות לקנונייה של טראמפ עם רוסיה, באתר ynet, 25 במרץ 2019 זאכרי בריאן וולף, Trump asked Russians to get Clinton emails. They immediately started trying., באתר CNN‏, 14 ביולי 2018 (באנגלית) זאכרי בריאן וולף, Trump has already said he's OK working with foreign governments against his US rivals, באתר CNN‏, 2 באוקטובר 2019 (באנגלית) BBC News, Vice President Joe Biden's son joins Ukraine gas company, באתר BBC‏, 14 במאי 2014 (באנגלית) קבוצת בוריסמה, All Cases Closed against Burisma Group and its President Nikolay Zlochevskyi in Ukraine. The Company Cooperated with Law Enforcement Agencies and Paid in Full All Outstanding Fees, באתר הקייב פוסט (אנ'), 12 בינואר 2017 (באנגלית) נאום שגריר ארצות הברית, ג'פרי פלאט, בכנס הכלכלי באודסה, 24 בספטמבר 2015 (באנגלית) סטיב קלמונס, The Geopolitical Therapist, באתר האטלנטיק, 26 באוגוסט 2016 (באנגלית) גלן קסלר, Correcting a media error: Biden’s Ukraine showdown was in December 2015, באתר הוושינגטון פוסט, 2 באוקטובר 2019 (באנגלית) לארי אליוט ופטריק וינטור, IMF warns Ukraine it will halt $40bn bailout unless corruption stops, באתר הגארדיאן, 10 בפברואר 2016 (באנגלית) גרג רה, Trump turns tables on Biden amid impeachment push, claims Dems threatened Ukraine, באתר פוקס ניוז, 25 בספטמבר 2019 (באנגלית) ברי סימונס, Biden snaps at reporter over Ukraine question, tells media to focus on Trump instead Ukraine, באתר פוקס ניוז, 5 באוקטובר 2019 (באנגלית) דרינה קרסנולוטסקה, קטרינה חורסינה וסטפני בייקר, Ukraine Prosecutor Says No Evidence of Wrongdoing by Bidens, באתר בלומברג, 16 במאי 2019 (באנגלית) מורה נבוכים: תאריכי מפתח בהשתלשלות החקירה של טראמפ ואנשיו, באתר דבר העובדים בארץ ישראל, 31 באוקטובר 2017 אלכס קספראק, Did Dems Write to Ukrainians in 2018 Asking Them to ‘Investigate Trump’?, באתר סנופס, 27 בספטמבר 2019 (באנגלית) Hamburger, Tom. "Former Trump campaign chairman Paul Manafort files as foreign agent for Ukraine work". The Washington Post. נבדק ב-28 ביוני 2017. {{cite web}}: (עזרה) ג'סטין ברגונה, Rand Paul: Democrats Need to be Investigated Over Ukraine, באתר הדיילי ביסט (אנ'), 13 באוקטובר 2019 (באנגלית) הסנטורים רוברט מננדז, דיק דורבין ופטריק ליהי, נוסח המכתב שנשלח לתובע הכללי של אוקראינה, באתר הסנאט האמריקאי, 4 במאי 2018 (באנגלית) סוכנויות הידיעות, מהפכה באוקראינה: הנשיא ברח ו"ניסה לטוס לרוסיה". טימושנקו חזרה לקייב, באתר ynet, 22 בפברואר 2014 סוכנויות הידיעות, לאן נעלם הנשיא? מסלול הבריחה של ינוקוביץ', באתר ynet, 25 בפברואר 2014 ברוב מוחץ: "מלך השוקולד" נבחר לנשיא אוקראינה, באתר וואלה, 26 במאי 2014 עדות עוזרת שרת החוץ בוועדת ענייני החוץ של הסנאט, באתר הסנאט האמריקאי, 8 באוקטובר 2015 (באנגלית) Readout of Vice President Biden’s Call with President Petro Poroshenko of Ukraine, באתר שגרירות ארצות הברית באוקראינה, 11 בפברואר 2016 (באנגלית) Readout of Vice President Biden’s Calls with Prime Minister Arseniy Yatsenyuk and President Petro Poroshenko of Ukraine, באתר שגרירות ארצות הברית באוקראינה, 19 בפברואר 2016 (באנגלית) Rada agreed to dismiss Shokin. Ukrayinska Pravda. 29 March 2016 Readout of Vice President Biden’s Call with President Petro Poroshenko of Ukraine, באתר שגרירות ארצות הברית באוקראינה, 14 באפריל 2016 (באנגלית) אטילה שומפלבי ואורלי אזולאי, שליחי ynet בארצות הברית; אלכסנדרה לוקש ועמית קוטלר, הדהים את העולם: דונלד טראמפ נבחר לנשיא ה-45 של ארה"ב, באתר ynet, 9 בנובמבר 2016 סוכנות הידיעות AP, תמליל ריאיון עם טראמפ, באתר סוכנות הידיעות AP‏, 24 באפריל 2017 (באנגלית) שרה ווסטווד, Full interview with President Trump on his first 100 days, באתר דה וושינגטון אקזמינר, 28 באפריל 2017 (באנגלית) סוכנויות הידיעות, נחשפה התלונה נגד טראמפ: "בבית הלבן ניסו להסתיר", באתר ynet, 26 בספטמבר 2019 חמי שלו, פרסום דו"ח מולר: טראמפ הוצג תחילה כזכאי, אך הספין קרס בקול גדול, באתר הארץ, 18 באפריל 2019 סוכנויות הידיעות, קומיקאי יהודי נבחר לנשיא אוקראינה, באתר ynet, 21 באפריל 2019 קנת פי. פוגל, Rudy Giuliani Plans Ukrain Trip to Push for Inquiries That Could Help Trump, באתר הניו יורק טיימס, 9 במאי 2019 (באנגלית) ציוץ של אלן ויינטראוב ברשת החברתית אקס (טוויטר), 13 ביוני 2019 (באנגלית) רוברט ברנס, לוליטה בלדור ואנדרו טיילור מ-AP, Trump claim on stalled aid for Ukraine draws new scrutiny Trump, באתר המילטרי טיימס, 29 בספטמבר 2019 (באנגלית) תמליל השיחה בין טראמפ לזלנסקי (מתורגם מאנגלית), באתר ויקיטקסט סוכנות הידיעות AP, Trump administration releases $250 million in Ukraine military aid, באתר CBS ניוז, 12 בספטמבר 2019 (באנגלית) סוכנויות הידיעות, נחשף תמליל שיחת "אוקראינה גייט" של טראמפ, באתר ynet, 25 בספטמבר 2019